title: Komisijos įgyvendinimo reglamentas (ES) 2021/619 2021 m. balandžio 15 d. kuriuo dėl veterinarijos sertifikatų, veterinarijos arba oficialių sertifikatų ir oficialių sertifikatų naudojimo pereinamojo laikotarpio nuostatų iš dalies keičiami įgyvendinimo reglamentai (ES) 2020/2235, (ES) 2020/2236 ir (ES) 2021/403 (Tekstas svarbus EEE)

text:
2021 4 16

                  LT

                  Europos Sąjungos oficialusis leidinys

                  L 131/72

         KOMISIJOS ĮGYVENDINIMO REGLAMENTAS (ES) 2021/619
         2021 m. balandžio 15 d.
         kuriuo dėl veterinarijos sertifikatų, veterinarijos arba oficialių sertifikatų ir oficialių sertifikatų naudojimo pereinamojo laikotarpio nuostatų iš dalies keičiami įgyvendinimo reglamentai (ES) 2020/2235, (ES) 2020/2236 ir (ES) 2021/403
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2016 m. kovo 9 d. Europos Parlamento ir Tarybos reglamentą (ES) 2016/429 dėl užkrečiamųjų gyvūnų ligų, kuriuo iš dalies keičiami ir panaikinami tam tikri gyvūnų sveikatos srities aktai (Gyvūnų sveikatos teisės aktą) (1), ypač į jo 146 straipsnio 2 dalį, 156 straipsnio 2 dalies pirmos pastraipos a punktą, 162 straipsnio 5 dalį, 168 straipsnio 4 dalį, 213 straipsnio 2 dalį, 224 straipsnio 4 dalį, 238 straipsnio 3 dalį ir 239 straipsnio 3 dalį,
         atsižvelgdama į 2017 m. kovo 15 d. Europos Parlamento ir Tarybos reglamentą (ES) 2017/625 dėl oficialios kontrolės ir kitos oficialios veiklos, kuri vykdoma siekiant užtikrinti maisto ir pašarų srities teisės aktų bei gyvūnų sveikatos ir gerovės, augalų sveikatos ir augalų apsaugos produktų taisyklių taikymą, kuriuo iš dalies keičiami Europos Parlamento ir Tarybos reglamentai (EB) Nr. 999/2001, (EB) Nr. 396/2005, (EB) Nr. 1069/2009, (EB) Nr. 1107/2009, (ES) Nr. 1151/2012, (ES) Nr. 652/2014, (ES) 2016/429 ir (ES) 2016/2031, Tarybos reglamentai (EB) Nr. 1/2005 ir (EB) Nr. 1099/2009 bei Tarybos direktyvos 98/58/EB, 1999/74/EB, 2007/43/EB, 2008/119/EB ir 2008/120/EB, ir kuriuo panaikinami Europos Parlamento ir Tarybos reglamentai (EB) Nr. 854/2004 ir (EB) Nr. 882/2004, Tarybos direktyvos 89/608/EEB, 89/662/EEB, 90/425/EEB, 91/496/EEB, 96/23/EB, 96/93/EB ir 97/78/EB bei Tarybos sprendimas 92/438/EEB (Oficialios kontrolės reglamentas) (2), ypač į jo 90 straipsnį, 126 straipsnio 3 dalį ir 134 straipsnio pirmos pastraipos f punktą,
         kadangi:

                     (1)

                     Komisijos įgyvendinimo reglamentais (ES) 2020/2235 (3), (ES) 2020/2236 (4) ir (ES) 2021/403 (5) nustatyti veterinarijos sertifikatų, veterinarijos sertifikatų ir (arba) oficialių sertifikatų ir oficialių sertifikatų, kurie turi būti pateikiami vežant Sąjungoje ir įvežant į Sąjungą, gyvūnų ir prekių siuntas, pavyzdžiai;

                     (2)

                     siekiant palengvinti perėjimą prie naujų veterinarijos sertifikatų ir veterinarijos ir (arba) oficialių sertifikatų naudojimo vežant siuntas Sąjungoje ir į kitą valstybę narę ir sudaryti sąlygas tinkamai mokyti veiklos vykdytojus bei kompetentingų institucijų darbuotojus visose valstybėse narėse, būtina nustatyti pereinamąjį laikotarpį, per kurį valstybių narių kompetentingos institucijos galėtų naudoti sertifikatus, išduotus pagal teisės aktus, taikomus iki įgyvendinimo reglamentų (ES) 2020/2235, (ES) 2020/2236 ir (ES) 2021/403 taikymo pradžios dienos;

                     (3)

                     Įgyvendinimo reglamentu (ES) 2020/2235 nustatytas pereinamasis laikotarpis, taikomas įvežant į Sąjungą gyvūninių produktų, sudėtinių produktų, žmonėms vartoti skirtų daigų ir sėklų daigams auginti siuntų, prie kurių pridedamas atitinkamas sertifikatas, išduotas pagal Komisijos reglamente (ES) Nr. 28/2012 (6) ir Komisijos įgyvendinimo reglamente (ES) 2019/628 (7) nustatytus pavyzdžius. Todėl, siekiant teisinio tikrumo, reikėtų patikslinti pereinamojo laikotarpio, kuriuo galima naudoti tokius sertifikatus, trukmę;

                     (4)

                     nuo 2021 m. balandžio 21 d. Įgyvendinimo reglamentu (ES) 2020/2235 panaikinamas Komisijos reglamentas (EB) Nr. 599/2004 (8). Tuo reglamentu nustatomas suderintas gyvūnų ir prekių siuntų vežimo Sąjungoje sertifikatų pavyzdžio šablonas. Be to, tame reglamente nustatyta, kad suderintas sertifikatų pavyzdžių šablonas turi būti suderinamas su Prekybos kontrolės ir ekspertizių sistema (TRACES) ir kartu palengvinama sertifikavimo ir pranešimo apie tokių siuntų vežimą Sąjungoje sistema. Tam, kad TRACES sistemoje būtų galima toliau naudoti sertifikatus, išduotus pagal teisės aktus, taikytus iki 2021 m. balandžio 21 d., to reglamento panaikinimo data turėtų būti pakeista, atsižvelgiant į įgyvendinimo reglamentuose (ES) 2020/2236 ir (ES) 2021/403 su pakeitimais, padarytais šiuo reglamentu, nustatytų pereinamųjų laikotarpių pabaigą;

                     (5)

                     Įgyvendinimo reglamentu (ES) 2020/2236 nustatytas pereinamasis laikotarpis, taikomas įvežant į Sąjungą vandens gyvūnų ir gyvūninių produktų iš vandens gyvūnų siuntas, prie kurių pridedamas tinkamas veterinarijos sertifikatas, išduotas pagal Komisijos reglamentą (EB) Nr. 1251/2008 (9), įvežimo į Sąjungą laikotarpis. Todėl, siekiant teisinio tikrumo, reikėtų patikslinti pereinamojo laikotarpio, kuriuo galima naudoti tokius sertifikatus, trukmę;

                     (6)

                     siekiant sudaryti palankesnes sąlygas kompetentingoms institucijoms imtis būtinų priemonių, kad būtų užtikrinta atitiktis Įgyvendinimo reglamentui (ES) 2020/2236 dėl vandens gyvūnų ir gyvūninių produktų iš vandens gyvūnų siuntų vežimo Sąjungoje, turėtų būti nustatytas pereinamasis laikotarpis, kuriuo prie siuntų būtų galima pridėti tinkamą veterinarijos sertifikatą, išduotą pagal Reglamentą (EB) Nr. 1251/2008;

                     (7)

                     Įgyvendinimo reglamentu (ES) 2021/403] nustatytas pereinamasis laikotarpis, taikomas įvežant į Sąjungą sausumos gyvūnų ir jų genetinės medžiagos produktų siuntas, prie kurių pridedamas tinkamas sertifikatas, išduotas pagal Komisijos reglamentus (EB) Nr. 798/2008 (10) ir (ES) Nr. 206/2010 (11), Komisijos įgyvendinimo reglamentus (ES) Nr. 139/2013 (12) ir (ES) 2018/659 (13), Komisijos sprendimus 2006/168/EB (14) ir 2010/472/ES (15) bei Komisijos įgyvendinimo sprendimus 2011/630/ES (16), 2012/137/ES (17) ir (ES) 2019/294 (18). Todėl, siekiant teisinio tikrumo, reikėtų patikslinti pereinamojo laikotarpio, kuriuo galima naudoti tokius sertifikatus, trukmę;

                     (8)

                     siekiant sudaryti palankesnes sąlygas kompetentingoms institucijoms imtis būtinų priemonių, kad būtų užtikrinta atitiktis Įgyvendinimo reglamentui (ES) 2021/403 dėl sausumos gyvūnų ir jų genetinės medžiagos produktų siuntų vežimo į kitą valstybę narę, turėtų būti nustatytas pereinamasis laikotarpis, kuriuo prie siuntų būtų galima pridėti tinkamą sertifikatą, išduotą pagal Tarybos direktyvas 64/432/EEB (19), 88/407/EEB (20), 89/556/EEB (21), 90/429/EEB (22), 91/68/EEB (23), 92/65/EEB (24), 2009/156/EB (25) ir 2009/158/EB (26) bei Komisijos sprendimą 2010/470/ES (27);

                     (9)

                     įgyvendinimo reglamentai (ES) 2020/2235, (ES) 2020/2236 ir (ES) 2021/403 taikomi nuo 2021 m. balandžio 21 d., todėl šis reglamentas turėtų būti taikomas nuo tos pačios dienos;

                     (10)

                     šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

               PRIĖMĖ ŠĮ REGLAMENTĄ:

            1 straipsnis
            Įgyvendinimo reglamento (ES) 2020/2235 dalinis pakeitimas
            Įgyvendinimo reglamento (ES) 2020/2235 35 straipsnis pakeičiamas taip:

                  „35 straipsnis
                  Pereinamojo laikotarpio nuostatos

                     1.   Gyvūninių produktų, sudėtinių produktų, žmonėms vartoti skirtų daigų ir jiems daiginti skirtų sėklų siuntos, prie kurių pridedamas tinkamas sertifikatas, išduotas pagal Reglamente (ES) Nr. 28/2012 ir Įgyvendinimo reglamente (ES) 2019/628 nustatytus pavyzdžius, priimamos įvežti į Sąjungą iki 2021 m. spalio 20 d., jei sertifikatą pasirašė asmuo, įgaliotas pasirašyti sertifikatą pagal tą reglamentą ir įgyvendinimo reglamentą iki 2021 m. rugpjūčio 21 d.

                     2.   Suderintas siuntų vežimo Sąjungoje sertifikatų pavyzdžių šablonas, nustatytas Reglamente (EB) Nr. 599/2004, priimamas iki 2021 m. spalio 17 d.

                     3.   Sertifikatuose ir Reglamento (EB) Nr. 599/2004 priede pateiktos nuorodos į panaikintų teisės aktų nuostatas laikomos nuorodomis į atitinkamas nuostatas, kuriomis jos pakeičiamos, ir, kai taikoma, skaitomos pagal atitikties lenteles.“

            2 straipsnis
            Įgyvendinimo reglamento (ES) 2020/2236 dalinis pakeitimas
            Įgyvendinimo reglamento (ES) 2020/2236 10 straipsnis pakeičiamas taip:

                  „10 straipsnis
                  Pereinamojo laikotarpio nuostatos

                     1.   Vandens gyvūnų ir gyvūninių produktų iš vandens gyvūnų siuntos, prie kurių pridėtas tinkamas veterinarijos sertifikatas, išduotas pagal Reglamente (EB) Nr. 1251/2008 nustatytą pavyzdį, priimamos įvežti į Sąjungą iki 2021 m. spalio 20 d., jei veterinarijos sertifikatą pasirašė valstybinis inspektorius iki 2021 m. rugpjūčio 21 d.

                     2.   Vandens gyvūnų ir gyvūninių produktų iš vandens gyvūnų siuntos, prie kurių pridėtas tinkamas veterinarijos sertifikatas, išduotas pagal Reglamente (EB) Nr. 1251/2008 nustatytą pavyzdį, priimamos vežti Sąjungoje iki 2021 m. spalio 17 d.

                     3.   Sertifikatuose pateiktos nuorodos į panaikintų teisės aktų nuostatas laikomos nuorodomis į atitinkamas nuostatas, kuriomis jos pakeičiamos, ir, kai taikoma, skaitomos pagal atitikties lenteles.“

            3 straipsnis
            Įgyvendinimo reglamento (ES) 2021/403 dalinis pakeitimas
            Įgyvendinimo reglamento (ES) 2021/403 27 straipsnis pakeičiamas taip:

                  „27 straipsnis
                  Pereinamojo laikotarpio nuostatos

                     1.   Sausumos gyvūnų ir jų genetinės medžiagos produktų siuntos, prie kurių pridedamas tinkamas sertifikatas, išduotas pagal reglamentuose (EB) Nr. 798/2008 ir (ES) Nr. 206/2010, įgyvendinimo reglamentuose (ES) Nr. 139/2013 ir (ES) 2018/659, sprendimuose 2006/168/EB ir 2010/472/ES ir pagal įgyvendinimo sprendimuose 2011/630/ES, 2012/137/ES ir (ES) 2019/294 nustatytus pavyzdžius, priimamos įvežti į Sąjungą iki 2021 m. spalio 20 d., jei sertifikatą pasirašė asmuo, įgaliotas pasirašyti sertifikatą pagal tuos reglamentus, įgyvendinimo reglamentus, sprendimus ir įgyvendinimo sprendimus iki 2021 m. rugpjūčio 21 d.

                     2.   Tam tikrų kategorijų kanopinių gyvūnų siuntos, prie kurių pridėtas tinkamas sertifikatas, išduotas pagal Tarybos direktyvose 64/432/EEB (*1), 91/68/EEB (*2), Direktyvoje 92/65/EEB ir Tarybos direktyvoje 2009/156/EB (*3) nustatytus pavyzdžius, priimamos vežti į kitą valstybę narę iki 2021 m. spalio 17 d.

                     3.   Tam tikrų kategorijų paukščių ir jų genetinės medžiagos produktų siuntos, prie kurių pridėtas tinkamas sertifikatas, išduotas pagal Tarybos direktyvoje 2009/158/EB (*4) nustatytą pavyzdį, priimamos vežti į kitą valstybę narę iki 2021 m. spalio 17 d.

                     4.   Tam tikrų tipų galvijų genetinės medžiagos produktų siuntos, prie kurių pridėtas tinkamas sertifikatas, išduotas pagal direktyvose 88/407/EEB ir 89/556/EEB nustatytus pavyzdžius, priimamos vežti į kitą valstybę narę iki 2021 m. spalio 17 d.

                     5.   Tam tikrų tipų avių ir ožkų genetinės medžiagos produktų siuntos, prie kurių pridėtas tinkamas sertifikatas, išduotas pagal Sprendime 2010/470/ES nustatytą pavyzdį, priimamos vežti į kitą valstybę narę iki 2021 m. spalio 17 d.

                     6.   Tam tikrų tipų kiaulių genetinės medžiagos produktų siuntos, prie kurių pridėtas tinkamas sertifikatas, išduotas pagal Direktyvoje 90/429/EEB ir Sprendime 2010/470/ES nustatytus pavyzdžius, priimamos vežti į kitą valstybę narę iki 2021 m. spalio 17 d.

                     7.   Tam tikrų tipų arklinių šeimos gyvūnų genetinės medžiagos produktų siuntos, prie kurių pridėtas tinkamas sertifikatas, išduotas pagal Sprendime 2010/470/ES nustatytą pavyzdį, priimamos vežti į kitą valstybę narę iki 2021 m. spalio 17 d.

                     8.   Tam tikrų kategorijų bičių siuntos, prie kurių pridėtas tinkamas sertifikatas, išduotas pagal Direktyvoje 92/65/EEB nustatytą pavyzdį, priimamos vežti į kitą valstybę narę iki 2021 m. spalio 17 d.

                     9.   Tam tikrų kategorijų sausumos gyvūnų ir jų genetinės medžiagos produktų siuntos, prie kurių pridėtas tinkamas sertifikatas, išduotas pagal Direktyvoje 92/65/EEB nustatytą pavyzdį, priimamos vežti į kitą valstybę narę iki 2021 m. spalio 17 d.

                     10.   Sertifikatuose pateiktos nuorodos į panaikintų teisės aktų nuostatas laikomos nuorodomis į atitinkamas nuostatas, kuriomis jos pakeičiamos, ir, kai taikoma, skaitomos pagal atitikties lenteles.

            4 straipsnis
            Įsigaliojimas ir taikymas
            Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
            Jis taikomas nuo 2021 m. balandžio 21 d.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2021 m. balandžio 15 d.

                  Komisijos vardu

                  Pirmininkė

               Ursula VON DER LEYEN

            (1)  OL L 84, 2016 3 31, p. 1.

            (2)  OL L 95, 2017 4 7, p. 1.

            (3)  2020 m. gruodžio 16 d. Komisijos įgyvendinimo reglamentas (ES) 2020/2235, kuriuo nustatomos Europos Parlamento ir Tarybos reglamentų (ES) 2016/429 ir (ES) 2017/625 taikymo taisyklės, susijusios su tam tikrų kategorijų gyvūnų ir prekių siuntų įvežimo į Sąjungą ir vežimo joje veterinarijos sertifikatų pavyzdžiais, oficialių sertifikatų pavyzdžiais ir veterinarijos arba oficialių sertifikatų pavyzdžiais ir su tais sertifikatais susijusiu oficialiu sertifikavimu, ir kuriuo panaikinamas Reglamentas (EB) Nr. 599/2004, įgyvendinimo reglamentai (ES) Nr. 636/2014 ir (ES) 2019/628, Direktyva 98/68/EB ir sprendimai 2000/572/EB, 2003/779/EB ir 2007/240/EB (OL L 442, 2020 12 30, p. 1).

            (4)  2020 m. gruodžio 16 d. Komisijos įgyvendinimo reglamentas (ES) 2020/2236, kuriuo nustatomos Europos Parlamento ir Tarybos reglamentų (ES) 2016/429 ir (ES) 2017/625 taikymo taisyklės, susijusios su vandens gyvūnų ir tam tikrų gyvūninių produktų iš vandens gyvūnų siuntų įvežimo į Sąjungą ir vežimo Sąjungoje veterinarijos sertifikatų pavyzdžiais ir su tais sertifikatais susijusiu oficialiu sertifikavimu, ir kuriuo panaikinamas Reglamentas (EB) Nr. 1251/2008 (OL L 442, 2020 12 30, p. 410).

            (5)  2021 m. kovo 24 d. Komisijos įgyvendinimo reglamentas (ES) 2021/403 kuriuo nustatomos Europos Parlamento ir Tarybos reglamentų (ES) 2016/429 ir (ES) 2017/625 taikymo taisyklės, susijusios su tam tikrų kategorijų sausumos gyvūnų ir jų genetinės medžiagos produktų siuntų įvežimo į Sąjungą ir vežimo į kitą valstybę narę veterinarijos sertifikatų pavyzdžiais ir veterinarijos arba oficialių sertifikatų pavyzdžiais ir su tais sertifikatais susijusiu oficialiu sertifikavimu, ir kuriuo panaikinamas Sprendimas 2010/470/ES (OL L 113, 2021 3 31, p. 1).

            (6)  2012 m. sausio 11 d. Komisijos reglamentas (ES) Nr. 28/2012, kuriuo nustatomi tam tikrų į Sąjungą importuojamų arba per ją vežamų sudėtinių produktų sertifikavimo reikalavimai ir kuriuo iš dalies keičiamas Sprendimas 2007/275/EB ir Reglamentas (EB) Nr. 1162/2009 (OL L 12, 2012 1 14, p. 1).

            (7)  2019 m. balandžio 8 d. Komisijos įgyvendinimo reglamentas (ES) 2019/628 dėl oficialių tam tikrų gyvūnų ir prekių sertifikatų pavyzdžių, kuriuo dėl šių sertifikatų pavyzdžių iš dalies keičiamas Reglamentas (EB) Nr. 2074/2005 ir Įgyvendinimo reglamentas (ES) 2016/759 (OL L 131, 2019 5 17, p. 101).

            (8)  2004 m. kovo 30 d. Komisijos reglamentas (EB) Nr. 599/2004 dėl Bendrijos vidaus prekybos gyvūnais ir gyvūninės kilmės produktais suderinto sertifikato pavyzdžio ir patikrinimo ataskaitos patvirtinimo (OL L 94, 2004 3 31, p. 44).

            (9)  2008 m. gruodžio 12 d. Komisijos reglamentas (EB) Nr. 1251/2008, kuriuo įgyvendinamos Tarybos direktyvos 2006/88/EB nuostatos dėl akvakultūros gyvūnų ir jų produktų pateikimo rinkai ir importo į Bendriją reikalavimų bei dėl tokiais atvejais taikomų sertifikavimo reikalavimų ir kuriuo patvirtinamas gyvūnų platintojų rūšių sąrašas (OL L 337, 2008 12 16, p. 41).

            (10)  2008 m. rugpjūčio 8 d. Komisijos reglamentas (EB) Nr. 798/2008, kuriuo nustatomas trečiųjų šalių, teritorijų, zonų ar skyrių, iš kurių galima importuoti į Bendriją ir vežti tranzitu per Bendriją naminius paukščius ir naminių paukščių produktus, sąrašas ir veterinarijos sertifikatų reikalavimai (OL L 226, 2008 8 23, p. 1).

            (11)  2010 m. kovo 12 d. Komisijos reglamentas (ES) Nr. 206/2010, kuriuo nustatomi trečiųjų šalių, teritorijų arba jų dalių, iš kurių į Europos Sąjungą leidžiama įvežti tam tikrus gyvūnus ir šviežią mėsą, sąrašai ir veterinarijos sertifikatų reikalavimai (OL L 73, 2010 3 20, p. 1).

            (12)  2013 m. sausio 7 d. Komisijos įgyvendinimo reglamentas (ES) Nr. 139/2013, nustatantis gyvūnų sveikatos reikalavimus tam tikriems į Sąjungą įvežamiems paukščiams ir jų karantino sąlygas (OL L 47, 2013 2 20, p. 1).

            (13)  2018 m. balandžio 12 d. Komisijos įgyvendinimo reglamentas (ES) 2018/659 dėl arklinių šeimos gyvūnų ir arklinių šeimos gyvūnų spermos, kiaušialąsčių ir embrionų įvežimo į Sąjungą sąlygų (OL L 110, 2018 4 30, p. 1).

            (14)  2006 m. sausio 4 d. Komisijos sprendimas 2006/168/EB, nustatantis gyvūnų sveikatos ir veterinarinio sertifikavimo reikalavimus galvijų embrionų importui į Bendriją ir panaikinantis Sprendimą 2005/217/EB (OL L 57, 2006 2 28, p. 19).

            (15)  2010 m. rugpjūčio 26 d. Komisijos sprendimas 2010/472/ES dėl avinių ir ožkinių rūšių gyvūnų spermos, kiaušialąsčių ir embrionų importo į Sąjungą (OL L 228, 2010 8 31, p. 74).

            (16)  2011 m. rugsėjo 20 d. Komisijos įgyvendinimo sprendimas 2011/630/ES dėl galvijų spermos importo į Sąjungą (OL L 247, 2011 9 24, p. 32).

            (17)  2012 m. kovo 1 d. Komisijos įgyvendinimo sprendimas 2012/137/ES dėl naminių kuilių spermos importo į Sąjungą (OL L 64, 2012 3 3, p. 29).

            (18)  2019 m. vasario 18 d. Komisijos įgyvendinimo sprendimas (ES) 2019/294, kuriuo nustatomas teritorijų ir trečiųjų šalių, iš kurių į Sąjungą leidžiama importuoti šunis, kates ir šeškus, sąrašas ir šių importuojamų gyvūnų veterinarijos sertifikato pavyzdys (OL L 48, 2019 2 20, p. 41).

            (19)  1964 m. birželio 26 d. Tarybos direktyva 64/432/EEB dėl gyvūnų sveikatos problemų, turinčių įtakos Bendrijos vidaus prekybai galvijais ir kiaulėmis (OL 121, 1964 7 29, p. 1977).

            (20)  1988 m. birželio 14 d. Tarybos direktyva 88/407/EEB, nustatanti gyvūnų sveikatos reikalavimus, taikomus Bendrijos vidaus prekybai galvijų sperma bei jos importui (OL L 194, 1988 7 22, p. 10).

            (21)  1989 m. rugsėjo 25 d. Tarybos direktyva 89/556/EEB dėl gyvūnų sveikatos reikalavimų, reglamentuojančių Bendrijos vidaus prekybą galvijų embrionais ir jų importą iš trečiųjų šalių (OL L 302, 1989 10 19, p. 1).

            (22)  1990 m. birželio 26 d. Tarybos direktyva 90/429/EEB dėl gyvūnų sveikatos reikalavimų, taikomų Bendrijos vidaus prekybai naminių kuilių sperma ir jos importui (OL L 224, 1990 8 18, p. 62).

            (23)  1991 m. sausio 28 d. Tarybos direktyva 91/68/EEB dėl gyvūnų sveikatos reikalavimų, reglamentuojančių Bendrijos vidaus prekybą avimis ir ožkomis (OL L 46, 1991 2 19, p. 19).

            (24)  1992 m. liepos 13 d. Tarybos direktyva 92/65/EEB, nustatanti gyvūnų sveikatos reikalavimus, reglamentuojančius prekybą Bendrijoje gyvūnais, sperma, kiaušialąstėmis bei embrionais, kuriems netaikomi gyvūnų sveikatos reikalavimai, nustatyti specialiose Bendrijos taisyklėse, nurodytose Direktyvos 90/425/EEB A priedo I dalyje, bei jų importą į Bendriją (OL L 268, 1992 9 14, p. 54).

            (25)  2009 m. lapkričio 30 d. Tarybos direktyva 2009/156/EB dėl gyvūnų sveikatos reikalavimų, reglamentuojančių arklinių šeimos gyvūnų importą iš trečiųjų šalių ir jų judėjimą (OL L 192, 2010 7 23, p. 1).

            (26)  2009 m. lapkričio 30 d. Tarybos direktyva 2009/158/EB dėl gyvūnų sveikatos reikalavimų, reglamentuojančių Bendrijos vidaus prekybą naminiais paukščiais ir perinti skirtais kiaušiniais ir jų importą iš trečiųjų šalių (OL L 343, 2009 12 22, p. 74).

            (27)  2010 m. rugpjūčio 26 d. Komisijos sprendimas 2010/470/ES, kuriuo nustatomi prekybai Sąjungoje skirtų arklinių, avinių ir ožkinių rūšių gyvūnų spermos, kiaušialąsčių bei embrionų ir kiaulinių rūšių gyvūnų kiaušialąsčių bei embrionų sveikatos sertifikatų pavyzdžiai (OL L 228, 2010 8 31, p. 15).


title: Komisijos įgyvendinimo reglamentas (ES) 2021/631 2021 m. balandžio 12 d. kuriuo į saugomų kilmės vietos nuorodų ir saugomų geografinių nuorodų registrą įtraukiamas pavadinimas („Budaörsi őszibarack“ (SGN))

text:
2021 4 19

                  LT

                  Europos Sąjungos oficialusis leidinys

                  L 132/23

         KOMISIJOS ĮGYVENDINIMO REGLAMENTAS (ES) 2021/631
         2021 m. balandžio 12 d.
         kuriuo į saugomų kilmės vietos nuorodų ir saugomų geografinių nuorodų registrą įtraukiamas pavadinimas („Budaörsi őszibarack“ (SGN))
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2012 m. lapkričio 21 d. Europos Parlamento ir Tarybos reglamentą (ES) Nr. 1151/2012 dėl žemės ūkio ir maisto produktų kokybės sistemų (1), ypač į jo 52 straipsnio 2 dalį,
         kadangi:

                     (1)

                     remiantis Reglamento (ES) Nr. 1151/2012 50 straipsnio 2 dalies a punktu, Vengrijos paraiška įregistruoti pavadinimą „Budaörsi őszibarack“ paskelbta Europos Sąjungos oficialiajame leidinyje (2);

                     (2)

                     prieštaravimo pareiškimų pagal Reglamento (ES) Nr. 1151/2012 51 straipsnį Komisija negavo, todėl pavadinimas „Budaörsi őszibarack“ turi būti įregistruotas,

               PRIĖMĖ ŠĮ REGLAMENTĄ:

            1 straipsnis
            Įregistruojamas pavadinimas „Budaörsi őszibarack“ (SGN).
            Pirmoje pastraipoje nurodytas pavadinimas – tai produkto, priklausančio Komisijos įgyvendinimo reglamento (ES) Nr. 668/2014 (3) XI priede nurodytai 1.6 klasei „Vaisiai, daržovės ir grūdai, švieži arba perdirbti“, pavadinimas.

            2 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2021 m. balandžio 12 d.

                  Komisijos vardu

                  Pirmininkės pavedimu

               Janusz WOJCIECHOWSKI

                  Komisijos narys

            (1)  OL L 343, 2012 12 14, p. 1.

            (2)  OL C 447, 2020 12 23, p. 21.

            (3)  2014 m. birželio 13 d. Komisijos įgyvendinimo reglamentas (ES) Nr. 668/2014, kuriuo nustatomos Europos Parlamento ir Tarybos reglamento (ES) Nr. 1151/2012 dėl žemės ūkio ir maisto produktų kokybės sistemų taikymo taisyklės (OL L 179, 2014 6 19, p. 36).